Source: http://lastenmetsola.fi/lastenlinnan-sti/
Timestamp: 2020-07-09 14:03:46+00:00
Document Index: 17273577

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Lastenlinnan sti – LastenMetsola
Lastenlinnan säätiö on Lastenlinnan sairaalan kuntainliiton hallituksen vuonna 1992 tekemällä päätöksellä perustettu säätiö, joka merkittiin säätiörekisteriin 3.1.1994.
Lastenlinnan säätiön tarkoituksena on ylläpitää ja edistää Lastenlinnan perinnettä ja henkeä sekä tukea pyrkimyksiä lastenpsykiatrisen, nuorisopsykiatrisen ja lastenneurologisen sairaanhoidon edistämiseksi. Hallinnassaan olevien huoneistojen vuokratuotoilla säätiö tukee nuoria tieteenharjoittajia ja hallitsemiensa rahastojen tuotoilla jakaa avustuksia sairaalan osastoille potilaiden virkistystoimintaa varten.
Lastenlinnan säätiön toimijat ovat sitoutuneet lasten parhaaseen. Saamillaan lahjoituksilla ja muilla tuloilla säätiö edesauttaa lasten sairauksiin kohdistuvaa tutkimusta ja hoitoa sekä ylläpitää erityismuseota.
Verohallitus on tekemällään päätöksellä liittänyt Lastenlinnan säätiön niiden säätiöiden luetteloon, joille tehty lahjoitus on tuloverolain 57 §:n perusteella vähennettävissä lahjoituksen tehneen yksilön tai yhteisön tulosta verotuksessa. Toimintavuoden aikana saatiin neljä yhteisölahjoitusta.
Apurahoina jaettiin vuonna 2019:
Lastenneurologian apuraha 1 000 euroa lastenneurologian erikoislääkäri, LKT Elina Liukkoselle tutkimukseen “CSWS- ja Landau-Kleffner oireyhtymien kliiniset ilmenemismuodot, varhaisdiagnostiikka, hoito ja ennuste”.
Lastenneurologian apuraha 900 euroa oh, TTM, ft Krista Lehtoselle ja tutkimusryhmälle tutkimukseen “Monitasokirurgisten potilaiden hoidon vaikuttavuuden arviointi ja kehittäminen HUS:ssa ja Suomessa”. Haastateltavien perheiden matkakustannuksiin ja nuorten palkitsemiseen.
Lastenpsykiatrian apuraha 1 000 euroa psykologian tohtori Julia Korkmannille tutkimukseen “Lapset silminnäkijätodistajina”.
Nuorisopsykiatrian apuraha 1 000 euroa nuorisopsykiatrian erikoislääkäri Varpu Puuskarille tutkimukseen “Epäsuora ja suora itsetuhoisuus lapsuudessa ja nuoruudessa”.
Osastoavustuksina Terttu Arajärven ja Bjarne Silvénin rahastoista sekä yksityisestä lahjoituksesta jaettiin
890 euroa teatteriesitykseen kaikille lastenpsykiatrian osastoilla oleville lapsille
600 euroa kotisairaalan ja osasto L17 toiminnalliselle ryhmälle lasten onnistumisen ja positiivisten kokemusten saamiseksi.
200 euroa nuorisopsykiatrian valokuvausryhmälle digikameran hankintaan sosiaalisten taitojen harjaannuttamiseksi ja itseilmaisun kehittämiseksi.
Apurahat ja avustukset jaettiin Lastenlinnan päivän juhlassa 23.10.2019, johon kutsuttiin sairaalan henkilökuntaa, eläkeläisiä, Lastenlinnan ystäviä, säätiön jäseniä ja avustuksen saajat.
Juhlassa oli läsnä myös kreivi Carl Gustav Mannerheim.
Kolmivuotiskausittain valittavaan hallitukseen kuuluvat kaupunkineuvos Ritva Laurila puheenjohtajana, sosiaalineuvos Erkki Hokkanen varapuheenjohtajana sekä professori Veikko Aalberg, osastonhoitaja Anneli Aaltola, professori Fredrik Almqvist, aluejohtaja Helena Heinzmann, ekonomi Aarre Holm, terveydenhuoltoneuvos Eila Häihälä, professori Matti Iivanainen, vahtimestari Sonja Jukarainen, varastotyöntekijä Maritta Laakso, investointi- ja kehittämisjohtaja Anne Priha, opetusneuvos Ritva Salmenkivi, emäntä Maija Uosukainen ja johtava ylihoitaja Seija Varjola.
Hallituksen asettamaan työvaliokuntaan kuuluvat Ritva Laurila, Erkki Hokkanen, Maija Uosukainen ja Sonja Jukarainen.
Säätiön asiamiehenä toimii Erkki Hokkanen. Lastenlinnan museonhoitajana toimii nuorisonohjaaja Ari Sintonen.
School kids play outside
Hallituksen vuosikokouksen valitsemina tilintarkastajina toimivat KHT, JHTT Tom Sandell ja HLL, MMM Seppo Soini sekä heidän varamiehinään HTM Tapio Laakso ja toiminnanjohtaja, rehtori Ari Tuupainen.
Säätiön tilinpäätös osoitti vuonna 20018 ylijäämää 12 299,66 euroa.
Taseen loppusumma oli 716 775,27 euroa
Säätiön taloudellinen asema on vakaa. Toimintansa aiheuttamat kustannukset se kattaa vuokra- ja korkotuotoilla. Tavoitteena on tilikauden ylijäämän käyttäminen tieteellisen tutkimustyön edistämiseen, osastotoimintaa tukeviin avustuksiin ja säätiön oman pääoman tukemiseen.
Satujoogaa lapsen iltoihin – taikasiemen harjoitus
Lyhyt esittely: Cybex Pallas turvaistuimeen kuuluu oma turvatyyny, joka suojelee törmäystilanteessa lapsen arkoja pään, niskan ja rintakehän alueita ja antaa lapsen myös vapaammin liikkua istuimessa kuin valjaissa kiinni ollessaan. Cybex Pallas muuntuu turvatyynyn ja istuinta kallistavan alustan poistamalla Cybex Solution X turvavyöistuimeksi yli 15 kiloiselle lapselle. Pallas turvaistuimessa lapsen istumakorkeutta voidaan muuttaa lapsen kasvun mukaan ja istuimen kallistus lepoasentoon onnistuu helposti yhdelläkin kädellä. Cybexin Pallas istuimessa on käytetty uutta L.S.P. (Linear Side-impact Protection) System rakennetta, joka jakaa törmäyksen aiheuttamia voimia halllitusti laajemmalle alueelle ja vähentää niitä näin merkittävästi.
Näit käyttäjät ovat arvioineet istuimen
Turvakaukalo/istuin on helppo asentaa autoon
Turvakaukalon/istuimen omat turvavyöt on helppo säätää lapselle sopivaksi
Turvakaukalon/istuimen omat turvavyöt on helppo laittaa kiinni
Lapsi näkee turvakaukalosta/istuimesta hyvin ympärilleen
Lapsen asento vaikuttaa mukavalta hereillä ollessaan
Lapsen asento näyttää mukavalta nukkuessaan
Turvakaukalon/istuimen asentoa pystyy helposti kallistamaan
Istuinta kallistamalla pystyy todella muuttamaan lapsen matkustusasentoa
Istuimen saa hyvin muokattua lapselle sopivaksi tuin ja pehmustein
Kangasosat on helppo irroittaa ja laittaa takaisin pesun yhteydessä
Turvakaukalo/istuin on kätevä ja helppokäyttöinen virallisesti yhteensopivien rattaiden/vaunujen kanssa käytettäessä
Ensisijaisena syynä siirtää lapsi pois turvakaukalosta/istuimesta on ollut
100% Muu syy / Istuin on edelleen käytössä
86% istuimen arvostelleista suosittelisi sitä ystävälleen ja
86% voisi ostaa istuimen uudelleen
Cybex Pallas turvaistuimen vuosimallia 2019 arvosteli:
Pallas on käytössä 1v ja 2v lapsilla ja tykkäävät tosi paljon istua istuimessa, kun näkevät ympärilleen. Suurena plussana pidän lapsen nopeaa kiinnittämistä istuimeen ja aina kun olen lapsen istuimeen kiinittänyt, voin olla varma, että lapsi ja istuin on oikein kiini autossa. Istuimessa on erittäin helposti irroitettavat kankaat, jotka voi pestä koneessa. Meilä on ollut 2005 vuoden jälkeen 6 erilaista turvaistuinta ja kyllä tämä istuin vie voiton niin kankaiden helppohoitosuudessa ja lapsen istuimeen kiinittämisessä.
Vieras, 30 Syyskuuta 2019
Erittäin hyvät kokemukset. Autoon asentaminen helppoa, lapsi viihtyy hyvin. Saanut hyvät arvostelut testeissä. Pitkäikäinen. Muuta istuinta ei enää tarvita.
Vieras, 28 10 2019
Olemme todella tyytyväisiä. Ostin testitulosten perusteella ja hiukan jännitti, sillä vauvamme vihasi turvakaukalossa oloa ja huusi yleensä kaikki matkat hereillä ollessaan. Cybex Pallaksen ‘turvatyyny’ kuulemma saa jotkut lapset aluksi protestoimaan mutta meidän lapsemme rakastui tuoliinsa heti ja ensimmäistä kertaa olemma nauttineet huudottomista matkoista.
Helppo käyttää, tyylikäs ja kasvun myötä ja kaaren käydessä tarpeettomaksi, toimii vielä pitkään!
Vieras, 17 Helmikuuta 2019
Istuimen turvapalkki tuntuu lapsen kannalta hyvin miellyttävältä vaihtoehdolta. Lapsi pystyy liikkumaan vapaammin, mutta turvallisuus tuntuu silti yhtä hyvältä kuin istuimissa, joissa on omat turvavyöt.
Cybex Pallas turvaistuimen vuosimallia 2011 arvosteli:
Vieras, 23 Kesäkuuta 2019
En suosittele! Lapsi matkusti mukavasti ja turvallisesti, kunnes yhtenä päivänä pitkällä matkalla kiukutellessaan huomasi, että pystyy rimpuilemalla liu’uttamaan itseään istuimessa alaspäin. Silloin asento ei ole enää mukava eikä turvallinen, ennen kuin lapsi kiskotaan takaisin istumaan kunnolla. Lisäksi helteellä istuin on tuskallisen kuuma.
Luontokeskus Harakka sijaitsee Harakan saarella Helsingin niemen eteläkärjessä, Uunisaaren vieressä. Kesällä tarjolla on luontoretkiä, seikkailuja, kursseja, seminaareja, näyttelyjä ja muita yleisötapahtumia. Lapsille on tarjolla monenlaista aktiviteettia ja ohjelmaa, kuten esimerkiksi lasten oma luontotalo, ohjattuja seikkailuja ja satuja. Saarta kiertää ympärivuotinen n. kilometrin mittainen opaskyltein varustettu luontopolku. Saarella on vanhoja historiallisia rakennuksia, kuten esimerkiksi venäläisten vuonna 1908 rakentama kasarmi. Harakan luontokeskus on oiva tapa viettää aikaa raikkaassa meri-ilmassa tutustuen samalla saariston kasvillisuuteen ja eläinkuntaan. Veneyhteys lähtee cafe Ursulan vierestä Ullanlinnan laiturilta.
Kotisivu: hel.fi
Osoite: Harakka (saari), Helsinki
Aukioloajat: ti-pe 10-17, la-su 12-16, ma suljettu
Liput: vapaa pääsy (kuljetus saarelle maksullinen)
Töölössä sijaitseva Temppeliaukion kirkko on eräs Helsingin suosituimmista nähtävyyksistä, ja Suomen suosituin arkkitehtuurinähtävyys. Kirkko on louhittu kallioon, ja ulospäin siitä näkyy kivimuurin lisäksi lähes ainoastaan sen 180 ikkunasta koostuva 13 metriä korkea kattokupoli. Kirkon hyvän akustiikan vuoksi siellä järjestetään paljon erilaisia konsertteja.
Kotisivu: taivallahti.kirkkohelsinki.net
Osoite: Lutherinkatu 3, 00100, Helsinki
Aukioloajat: kirkko on parhaillaan remontissa
Vanhankaupunginkoski – waterfall on Vantaanjoki River in Old Town Helsinki.
Vanhankaupunginkoski on ihanteellinen paikka viettää lämmintä kesäpäivää Helsingin luonnossa. Koski sijaitsee Vantaajoen suulla Viikintien vieressä. Koskialue on varsin pieni, mutta ympäristössä on runsaasti tilaa vaikkapa piknikille. Kosken vieressä on kahviloita ja ravintola, joiden terassilta voi ihailla kosken pauhua. Vanhankaupunginkoski on myös suosittu kalastuspaikka. Vantaajoessa elää 34 kalalajia, ja koskessa voi tavata mm. lohia, meritaimenia ja siikoja. Vanhankaupunginkoski on muodostumassa suosituksi päivänviettokohteeksi helsinkiläisten keskuudessa.
Entisöidyn miljöön, kahviloiden, ravintoloiden ja luontoreittien lisäksi alueella sijaistsee myös Tekniikanmuseo, jossa voi tutustua suomalaisen teollisuuden ja tekniikan historiaan ja nykyaikaan.
Suomenlinna on merkittävä osa helsinkiläistä kulttuuria ja vapaa-aikaa. Lapsiperheille Suomenlinna tarjoaa erinomaisen paikan kesäpäivän viettoon. Saarella on useita kahviloita ja ravintoloita, museoita, vanha telakka, gallerioita ja muuta nähtävää ja tekemistä. Paikka on myös eräs suosituimpia pikinikkikohteita, saarella on useita rauhaisia ruohoalueita joissa voi vapaasti nauttia omia eväitä. Suomenlinnassa on myös mielenkiintoisia kävelyreittejä jotka sopivat erityisesti hieman vanhemmille lapsille. Eräs suosituimmista kohteista on Susisaaressa näytteillä oleva, toiseen maailmansotaan osallistunut sukellusvene Vesikko.
Veneeseen pääsee myös tutustumaan sisältä. Vuosittain Suomenlinnassa vierailee n. 700 000 henkilöä. Lapsiperheille on tarjolla mm. interaktiivinen seikkailukierros “Komendantti ja ovela juonittelija”. Suomenlinnassa on myös useita museoita, kuten esimerkiksi lelumuseo sekä sotamuseo.
Kotisivu: suomenlinna.fi
Saarelle on vapaa pääsy. Lautat lähtevät kauppatorilta.
Senaatintorin pohjoislaidalla sijaitseva tuomiokirkko on Helsingin tunnetuin symboli. Kirkko on ristinmuotoinen ns. keskeiskirkko, eli se on kaikilta suunnilta katsottuna samanlainen. Se kohoaa Senaatintorilta katsottuna yli 62 metrin korkeuteen. Kirkko on sisätiloiltaan varsin pieni ja pelkistetty. Kirkon alla on näyttävä krypta, joka on myös auki yleisölle. Kryptan sisäänkäynti on tuomiokirkon takaa, Kirkkokadulta. Kryptassa on kahvila, ja siellä järjestetään usein erilaisia yksityistilaisuuksia, näyttelyitä ja esityksiä. Tuomiokirkkon on merkittävä osa helsinkiläistä historiaa. Vierailuun voi yhdistää kätevästi esimerkiksi tutustumisen aivan kulman takana sijaitsevaan rahamuseoon.
Kotisivu: tuomiokirkko.kirkkohelsinki.net
Osoite: Unioninkatu 29, 00170, Helsinki
Aukioloajat: ma-su 9-18 (kesällä 9-24)